આપણા રાષ્ટ્રપિતા મહાત્મા ગાંધીના માતા પૂતળીબાઈએ તેમના જીવનમાં જે સંસ્કારસિંચન કર્યું હતું એ પણ એક મા તરીકેનો અતિઉત્તમ દાખલો આપણા ઈતિહાસમાં લખાયો છે. મા તરીકે એક બાળકને સફળ પુરુષ કે સ્ત્રી બનાવવા જે પ્રયત્નો અને ત્યાગ એક સ્ત્રી કરે છે તેને વર્ણવવા શબ્દો ખૂટી પડે, સ્વરૂપવાનની માતા ગુણસુંદરી અને શિવાજીની માતા જીજાબાઈ જેવા ઉદાહરણો જ પૂરતાં છે એ સફળ પુરુષોના કે જેમની માતાઓના અથાગ પ્રયત્નોની વાચા મળી છે તેમના સફળ પુત્રોને.. પુત્રના જીવનમાં બહાદુરી, શૂરવીરતા, પ્રામાણિકતા, પ્રેમ, બલિદાન જેવા અનેક ગુણોનું સિંચન માતા સંતાનના જીવનમાં કરે છે. નેપોલિયન જેવો સમ્રાટ પણ કહી ગયો છે – એક સુમાતા સો શિક્ષકની ગરજ સારે છે. અનન્ય અખંડ અને અદ્રુત એવી જનનીને વર્ણવવા કવિ બોટાદકરે કહ્યું છે, ‘જનનીની જોડ સખી નહીં જડે રે લોલ!’ તો કવિ પ્રેમાનંદે ગાયું, ‘ગોળ વિના મોળો કંસાર, માત વિના સૂનો સંસાર!’